**ОТЧЕТ**

**ЗА ДЕЙНОСТТА НА ОТДЕЛ ПБПЗ**

**ЗА ТРЕТОТО ТРИМЕСЕЧИЕ НА 2019 Г.**

|  |
| --- |
| **І. АНАЛИЗИ, ОЦЕНКИ И ПРОУЧВАНИЯ** |
| **1. Здравословно състояние на организираните детски и ученически колективи**1.1. През отчетния период бяха изготвени „Анализ и оценка на здравословното състояние на децата и учениците от община Велико Търново за 2018 година“ и „ Анализ и оценка на здравословното състояние на децата и учениците от община Горна Оряховица за 2018 година“. Анализите и приложените към тях таблица бяха изпратени на съответните общини за предприемане на мерки за подобряване на здравето на децата и учениците.**2. Хранене на организирани детски и ученически колективи**2.1. Обработени бяха всички постъпили данни за храненето на децата от наблюдаваните детски ясли и детски градини за сезон лято. В мониторинга на храненето на организираните детски колективи за 2019 г. са включени всички (10) детски ясли на територията на област Велико Търново и 10 детски градини.**3. Оценка на седмичните учебни разписания на учениците**3.1. Извършени бяха оценки на седмичните разписания за първия срок на учебната 2019/2020 година на всички 83 училища в областта по реда и процедурите на Наредба № 10 за здравните изисквания при изготвяне и спазване на седмичните учебни разписания (обн., ДВ, бр. 54 от 2014 г.).  |
|  Издадени бяха общо **4 предписания:** 3 за непредставяне на седмичните разписания в нормативно указания срок на едно основно училище и две гимназии и 1 предписание за несъответствие на изискванията на Наредбата. Съгласно изискванията на Наредба №10 за здравните изисквания при изготвяне и спазване на седмичните разписания на учебните занятия бяха извършени общо 87 оценки както следва: 83 оценки при първо представяне на седмичните разписания и 4 оценки при настъпили промени на вече съгласувано седмично разписание на две основни училища. |
|  |

**ІІ. ДЕЙНОСТ ПО РЕГИОНАЛНИ И НАЦИОНАЛНИ ПРОГРАМИ И ПРОЕКТИ**

* **„ЗДРАВИ ДЕЦА В ЗДРАВИ СЕМЕЙСТВА” - ОБЩИНА ВЕЛИКО ТЪРНОВО**

**1.** През третото тримесечие на 2019 година продължи излъчването по електронните медии на **аудио клипове на програма СИНДИ** – зона Велико Търново. Бяха излъчени 13 аудиоклипа с тематика: здравословно хранене, превенция на употребата на алкохол, стрес, профилактика на хипертонията и пътно-транспортния травматизъм - общо 52 излъчвания.

Рекламата на кабинета за отказване от тютюнопушене беше излъчена 540 пъти по КТ „Видеосат” и 24 пъти по Общинско кабелно радио.

**2.** На **интернет страницата на РЗИ - Велико Търново** през тримесечиетобяха публикувани **11 информации** и съобщения (при годишен план 20 материала) за програмните дейности и инициативи.

**3.** В рамките на различните инициативи на програмата бяха разпространени 23 заглавия на **печатни и електронни здравно-образователни материали** с общ тираж 855 броя.

МОБИЛИЗИРАНЕ НА ОБЩНОСТИ ЗА ДЕЙНОСТИ ПО ПРОФИЛАКТИКА НА ХНБ И ПРОМОЦИЯ НА ЗДРАВЕТО

1. Повишаване на физическата активност на деца, ученици и възрастно население

Организиран беше и стартира **есенният етап на кампанията** „**Движи се и победи 2019”**, в т. ч. и спортно-туристически празник в парк Ксилифор.

На работна среща организаторите на кампанията гласуваха промени в регламента за наградите на кампанията и определиха трите туристически маршрута.

На 24 септември беше проведена пресконференция със СМИ, полагаща старта на кампанията.

На 28 септември 2019 година беше проведен първият етап от есенния дял на кампанията “Движи се и победи”. По отделните туристически лъчове до парк Ксилифор преминаха общо 374 души, в т. ч. и 14 семейства. Измерено беше кръвното налягане на 75 лица.

Най-малките регистрирани участници бяха четиригодишните – Виктор Колев от ДГ „Първи юни“ и Георги Георгиев от ДГ „Евгения Кисимова“, а тай-възрастната участничка - Мила Кръстева на 89 г. от Велико Търново.

В похода организирано се включиха ученици, родители и педагози от 4 училища във Велико Търново - СУ „Вела Благоева”, ОУ „Христо Ботев”, ОУ „Бачо Киро”, ОУ „Св. Патриарх Евтимий” и от 2 Центъра за настаняване от семеен тип - на ул. „Цветарска“ и на ул. „Колоня товар“.

Първият етап на „Движи се и победи – есен 2019“ по традиция беше съчетан със спортно-туристически празник в крайградския парк. Над 200 деца и ученици се включиха в организираните щафетни игри и центрове на предизвикателствата. Победителите в отделните дисциплини получиха награди, а всички участници бяха поощрени с малки подаръци.

**2. Инициативи за превенция на рискови за здравето фактори (тютюнопушене, употреба на алкохол, нездравословно хранене, наднормено тегло и затлъстяване, повишено кръвно налягане и други)**

 Кампания, посветена на **Световната седмица на кърменето** (1 - 7 август)

За единадесета поредна година във Велико Търново традиционно беше отбелязана Световната седмица на кърменето (1 - 7 август).

Кампанията за отбелязване на ССК е част от програма на Община Велико Търново „Здрави деца в здрави семейства” и беше реализира съвместно от: Община Велико Търново, РЗИ - Велико Търново, Младежки дом - Велико Търново и Център за родители „HAPPY MUMS”.

Основната цел на кампанията е популяризиране на ползите от кърменето и подкрепа на кърмещите майки.

Мотото на тазгодишната кампания за отбелязване на Световната седмица на кърменето беше „Подкрепете родителите“.

Кампанията стартира с „Училище за родители“, организирано от Център за родители „HAPPY MUMS” и РЗИ – Велико Търново на 31 юли в Мall-Veliko Tarnovo. Подчинено на тазгодишното мото на Световната седмица на кърменето - „Подкрепете родителите“, училището включваше лекция „Кърмата – храната, с която природата Ви подкрепя“, изнесена от лекар – диетолог и представяне на опита на присъстващите семейства в съвместното отглеждане на кърмачето и подкрепата, която трябва да оказват бащите и останалите роднини.

Световната Седмица на Кърменето беше отбелязана и с традиционния „Празник на открито“ в парк „Дружба“, във Велико Търново на 2 август 2019 година. Под мотото „Подкрепете родителите“ по време на празника чрез интерактивни игри бяха развенчани част от митовете за кърмата и кърменето; представени бяха полезните храни, които ежедневно трябва да приема кърмещата жена и бяха доказани ползите от кърменето за детето, майката и обществото. За всички активни участници бяха осигурени награди финансирани от общинската програмата „Здрави деца в здрави семейства”.

1. Профилактика на пътно-транспортния травматизъм

На 20.09.2019 г. в Областна администрация – Велико Търново беше проведено заседанието на Областната комисия по безопасност на движението по пътищата. Участници бяха членовете на комисията от: Окръжна прокуратура, РЗИ, Съюз на българските автомобилисти, Център по спешна медицинска помощ, БЧК, РУО, Пожарна безопасност и защита на населението, Пътно управление, Автомобилна администрация, Пътна полиция и МВР. Дейността по безопасност на движението, осъществявана от РЗИ – Велико Търново беше представена от експерт от отдела .

ПОВИШАВАНЕ НИВОТО НА ЗДРАВНИ ЗНАНИЯ И РАЗВИВАНЕ НА УМЕНИЯ У УЧЕНИЦИТЕ ЗА ОПАЗВАНЕ НА ЛИЧНОТО ЗДРАВЕ И ПРАКТИКУВАНЕ НА ЗДРАВОСЛОВЕН НАЧИН НА ЖИВОТ

     **1.** В рамките на програмата през летните месеци бяха проведени **6 обучения с 104 участника (при годишен план общо 12 обучения)**.

МОНИТОРИНГ НА ПРОМЕНИТЕ В НАЧИНА НА ЖИВОТ, ИЗСЛЕДВАНИЯ И ОЦЕНКИ

1. През отчетния период беше изготвен „Анализ и оценка на здравословното състояние на децата и учениците от община Велико Търново за 2018 година“. Анализът и приложените към него таблица бяха изпратени в Община Велико Търново за предприемане на мерки за подобряване на здравето на децата и учениците.

|  |
| --- |
| 1. Анализът на резултатите от изследването за носителство на основните фактори на риска за здраветона ученици на възраст 14 ***–*** 18 години в град Велико Търново, както и за нивото на техните знания, умения и навици за здравословен начин на живот е на ниво обработка на данните от програмиста на софтуени приложения в Инспекцията.

ИЗДАТЕЛСКА ДЕЙНОСТ1. Община Велико е включила в работния график на печатница „Сира“ издаването на календар за 2020 година с 12 –те най-добри рисунки от ученическия конкурс за здравословно хранене „Всеки витамин е жизнено необходим”. Очаква се представянето на проекта.  2. Претиражирането на флаера на тема „Тютюнопушенето е враг на здравето” беше осъществено през второто тримесечие на годината в тираж 20 000 броя. РАБОТА СЪС СМИДейностите по програмата бяха отразени в 8 радиопредавания с 24 излъчвания, 3 телевизионни предавания, 1 пресконференция и 5 публикации на страницата на РЗИ – Велико Търново и 6 материала на местната преса.  |

МЕТОДИЧНА И КОНСУЛТАТИВНА ПОМОЩ

Осъществена беше **методична и консултативна помощ** по въпросите на здравословното хранене, профилактиката и рисковите фактори на хроничните незаразни болести, изготвянето на седмични учебни разписания – общо на **26 човека от община Велико Търново**.

* **НАЦИОНАЛНА ПРОГРАМА ЗА ПРЕВЕНЦИЯ НА ХРОНИЧНИТЕ НЕЗАРАЗНИ БОЛЕСТИ - 2014** – **2020 г.**

**1.** Организирани и проведени бяха 10 **интерактивни обучения** на 356 деца от предучилищната възраст по темите: тютюнопушене, употреба на алкохол, здравословно хранене, движение.

**2.** През третото тримесечие на 2019 г. през **кабинета за отказване от тютюнопушене** ( КОТ) в РЗИ – Велико Търново преминаха общо 51 лица (28 жени и 23 мъже). Потърсилите консултативна помощ са на възраст от 16 до 76 години, като най-голяма е групата на умерените, т.е. пушещите от 1 до 10 цигари дневно. На място в кабинета потърсиха подкрепа 4 лица, а останалите 47 - от изнесени консултации.

Проведени бяха 3 **кампании** за популяризиране дейността на кабинета в градовете Горна Оряховица, Стражица и Полски Тръмбеш.

На всички преминали през кабинета лица бяха раздадени здравно-образователни материали за: ползата от спиране на цигарите и вредата от тютюнопушене, справяне с абстинентните симптоми и стреса, здравословно хранене, полза от движението и други.

Популяризирането на дейността на КОТ сред населението в областта за третото тримесечие на 2018 година беше осъществено чрез излъчване на рекламата му както следва: 540 пъти по КТ „Видеосат“, 24 пъти по Общинско радио „Велико Търново“ и ежедневно във вестник „Янтра днес“

Дейността на кабинета за третото тримесечие ще бъде отчетена в МЗ в срок през месец октомври.

**3.** Осъществена беше **методично-консултативна помощ** на ръководството и персонала в детските и учебни заведения по прилагане на нормативните документи за организираното хранене на децата и учениците, както и на рецептурниците за отделните възрастови групи на **28 човека**.

1. Сред населението от областта бяха разпространени 23 вида **здравно-образователни материали** за националните препоръки за хранене на деца и възрастни и профилактиката на заболявания, свързани с нездравословните хранителни навици (диабет тип 2, свръхтегло и затлъстяване, високо артериално налягане и други); тютюнопушене, алкохол и движение с общ тираж 588 бройки.
2. Дейностите по програмата бяха отразени в 4 **радиопредавания** с 24 излъчвания, 2 **телевизионни предавания** и публикации на **страницата на РЗИ – Велико Търново** и 6 материала на **местната преса.**
3. Чрез публикации в интернет, медийни изяви бяха отбелязани на **традиционните дни на здравето:** Световна Седмица на Кърменето (1-7 август) под мотото „Подкрепете родителите“ и 26 септември Европейски ден без загинали на пътя с мотото“Обичам семейството си! Да го пазим на пътя“.

**НАЦИОНАЛНА ПРОГРАМА** **ЗА ПРЕВЕНЦИЯ И КОНТРОЛ НА ХИВ И СПИ 2017 г. – 2020 г.**

1. В периода 15 - 27 август 2019 година в рамките на Националната програма за превенция и контрол на ХИВ и сексуално-предавани инфекции 2017 г. – 2020 г., Регионална здравна инспекция – Велико Търново проведе традиционната лятна АНТИСПИН кампания.

През мобилния кабинет за анонимно и безплатно консултиране и изследване за СПИН към РЗИ – Велико Търново, разположен в централните градски части на градовете Горна Оряховица, Стражица и Павликени, преминаха общо 66 лица, както следва:

- в Горна Оряховица – 23 души, от които 16 жени и 7 мъже, на възраст от 27 до 79 години;

- в Стражица – 23 души, от които 9 жени и 14 мъже, на възраст от 16 до 50 години;

- в Павликени – 20 души, от които 10 жени и 10 мъже, на възраст от 19 до 70 години.

Резултатите на всички преминали през кабинета за анонимно и безплатно консултиране и изследване за СПИН по време на лятната АНТИСПИН кампания са отрицателни.

                 Тази година лятната АНТИСПИН кампания премина под мотото „Оставих своя отпечетък в борбата срещу СПИН“. Всички граждани, които изследваха своя статус, поставиха отпечатък от ръката си върху специално изработено табло, с което засвидетелстваха подкрепата и съпричастността си към каузата.

 Разпространени бяха 201 презерватива и 66 комплекта здравно-образователни материали по темата.

Лятната АНТИСПИН кампания беше популяризирана чрез 1 телевизионно предаване, 2 радио предавания, 3 публикации в местния печат и 2 на интернет страницата на РЗИ – Велико Търново.

1. През изминалото тримесечие бяха проведени 3 интерактивни обучения със 79 участника по темата ХИВ/СПИН.

**3.** През третото тримесечие **рекламата на КАБКИС** беше излъчена 540 пъти по КТ “Видеосат - 21” и 24 пъти по Общинско кабелно радио - Велико Търново.

1. Тримесечният отчет за извършените дейности по програмата през третото тримесечие ще бъде изготвен и изпратен в МЗ в срок през месец октомври.
* **НАЦИОНАЛНА ПРОГРАМА ЗА ПРЕВЕНЦИЯ И КОНТРОЛ НА ТУБЕРКУЛОЗАТА В РЕПУБЛИКА БЪЛГАРИЯ 2017 г. – 2020 г.**

# Във връзка с изпълнението на Националната програма за превенция и контрол на туберкулозата в България, на сайта на РЗИ – Велико Търново бяха публикувани два материала: съобщение за „Седмица на отворените врати“ в „Специализирана болница за активно лечение по пневмо-фтизиатрични заболявания „Д-р Трейман“ ЕООД" гр. Велико Търново в периода 16.09. – 20.09.2019 г. и здравно-образователен материал „Туберкулоза. Начини на заразяване. Симптоми на заболяването. Профилактика“

* **ПЛАН ЗА ДЕЙСТВИЕ 2015 – 2020**  **КЪМ НАЦИОНАЛНА СТРАТЕГИЯ НА РЕПУБЛИКА БЪЛГАРИЯ ЗА ИНТЕГРИРАНЕ НА РОМИТЕ 2012 г. – 2020 г.**
1. В първия етап от есенния дял на кампанията „Движи се и победи 2019“ активно се включиха и ученици от етническите малцинства. Възпитаниците на ОУ „Христо Ботев“ гр. Велико Търново и от двата центъра за настаняване от семеен тип - на ул. „Цветарска“ и на ул. „Колоня товар“ участваха в похода и спортно-туристическия празник на парк Ксилифор.
2. Тримесечният отчет за дейността по програмата ще бъде изготвен и изпратен в МЗ през месец октомври в срок.

**IV. КОНТРОЛНА ДЕЙНОСТ:**

1. Осъществяване на систематичен здравен контрол по спазване на **забраната за тютюнопушене в закритите обществени места**, в помещенията с обособени работни места и на някои открити обществени места, съгласно чл. 56 и чл. 56а от Закона за здравето. При план за третото тримесечие 80 проверки бяха направени **– 90 проверки.**

**2**. Извършване на здравен контрол по спазване на изискванията на **Наредба №2/07.03.2013** г. за **здравословно хранене на децата на възраст от 0 до 3 години** в детските заведения и детските кухни. Планът за проверките през третото тримесечие е: в детски ясли (ДЯ) - 2 проверки, в детски кухни (ДК) – 2. Н**аправени бяха в ДЯ – 6 проверки, в ДК – 4 проверки.**

1. Извършване на здравен контрол по спазване на изискванията на **Наредба №6/2011 г.** за **здравословно хранене на децата от 3 до 7 години**. При план за 3-то тримесечие 6 проверки, бяха **направени 9 проверки.**
2. Извършване на здравен контрол по спазване на изискванията на **Наредба №37/2009 г.** на МЗ за **здравословното хранене на учениците**. С началото на учебната година започна и тематичната проверка за спазване на изискванията на Наредба №37 по отношение на храни и напитки, предлагани в павилиони, бюфети и автоматите за закуски и напитки, възложена от МЗ. Към 30 септември т.г. бяха направени 4 **проверки на ученически бюфети и 4 проверки на автомати за напитки.** Част от училищните бюфети са в период на подписване на документите за отдаване под наем и не работят.Проверката ще продължи и през месец октомври.

**ДОПЪЛНИТЕЛНИ ЗАДАЧИ**

1. На основание Заповед № РД-15-05-3 от 17. 06.2019 г. инспекторът от отдела работи вътрешно съвместителство по плана на отдел ДЗК и осъществи през тримесечието **280 проверки, издаде 7 предписания и 1 заповед за спиране на обект.**
2. В рамките на тематична проверка на отдел ДЗК съвместно бяха направени 19 проверки на бази за отдих за деца и ученици, в които се осъществяват организирани туристически пътувания с обща цена, „зелени училища“ и „летни детски академии“.
3. През месец юли беше направено проучване сред медицинските специалисти от здравните кабинети в детските заведения и училищата в областта, където събираемостта на данни от профилактичните прегледи на учениците и децата е под 90%. Медицинските специалисти от 7 училища бяха помолени да посочат причините, които възпрепятстват събирането на данните. В деловодството на РЗИ – Велико Търново постъпиха шест становища, подписани от медицинския специалист и директора на училището.

След анализиране на информацията от писмените и устите доклади на медицинските специалисти от училищата и детските градини на територията на Великотърновска област, могат да се посочат следните причини, за непълния обхват от данни за профилактичните прегледи на учениците и децата:

1. От страна на родителите/настойниците: заетост, нехайството, безотговорното отношение;

2. От страна на личните лекари: голям брой лични лекари на децата и учениците, включително и в други населени места; неглижиране на профилактичните прегледи и отчитането на резултатите от тях от страна на личните лекари; някои лични лекари отказват да изготвят здравно-профилактична карта на децата, като изтъкват факта, че няма законово основание, което да ги задължава да издадат такъв документ;

3. На много малко места е налице и проблем с комуникацията между медицинския специалист и ръководството на детската градина или училището и отказ за съдействие от страна на учителите.

 Изготвил информацията:

 Д-р Светлана Моминска

 Началник на отдел ПБПЗ